Nerpio

Nerpio [NERpjo] estas municipio en la Provinco Albaceto, Hispanio, en la regiono Kastilio-Manĉo kun areo de 435,78 km². Ĝi apartenas al la komarko Sierra del Segura en la sudokcidento de la provinco. Estas je 1 080 msm kaj je 156 km de Albacete (tra Elche de la Sierra kaj Ayna) kaj je 189 km tra Venta del Olivo, kaj pli rapide ĉar parte laŭ aŭtoŝoseo. Nerpio havas 1 191 loĝantojn (2019) kun denseco de nur 2,93.

Estas sur la plej suda pinto de la komarko Sierra del Segura. Limas kun la municipoj albacetaj Yeste kaj Letur; kun Huéscar kaj Puebla de Don Fadrique, en la provinco Granado; kun Moratalla, en la regiono Murcio; kaj kun Santiago-Pontones, en la provinco Ĥaeno. La municipa teritorio de Nerpio estas la plej suda de la Provinco Albaceto kaj de la tuta regiono Kastilio-Manĉo. 

Nur la duono de la lokanoj loĝas en la urba kerno; la cetero en la submunicipoj Beg, Bojadillas, Cañadas (Las Cañás), Los Chorretites de Abajo, Cortijo del Herrero, Cortijo Nuevo, Fuente la Carrasca, La Molata, Pedro Andrés kaj Yetas de Abajo. 

En la 1940-aj kaj 1950-aj jaroj oni superis amplekse la 5000 loĝantojn, sed poste okazis elmigrado kaj oni malaltiĝis ĝis la nunaj nur iom pli ol milo; tio estas, oni perdis tri kvaronojn de la loĝantaro.

Bildaro

Vidu ankaŭ
 Municipoj de la provinco Albacete

Kategorio:Municipoj de provinco Albaceto